CELEX: 62011CN0554
Language: el
Date: 2011-11-02 00:00:00
Title: Υπόθεση C-554/11 P: Αναίρεση που άσκησε στις 2 Νοεμβρίου 2011 η Internationaler Hilfsfonds eV κατά της διατάξεως που εξέδωσε το Γενικό Δικαστήριο (τέταρτο τμήμα) στις 21 Σεπτεμβρίου 2011 στην υπόθεση T-141/05, RENV, Internationaler Hilfsfonds eV κατά Ευρωπαϊκής Επιτροπής

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/32
            
         
      Αναίρεση που άσκησε στις 2 Νοεμβρίου 2011 η Internationaler Hilfsfonds eV κατά της διατάξεως που εξέδωσε το Γενικό Δικαστήριο (τέταρτο τμήμα) στις 21 Σεπτεμβρίου 2011 στην υπόθεση T-141/05, RENV, Internationaler Hilfsfonds eV κατά Ευρωπαϊκής Επιτροπής
      (Υπόθεση C-554/11 P)
      (2012/C 25/60)
      Γλώσσα διαδικασίας: η γερμανική
      
         Διάδικοι
      
      
         Αναιρεσείουσα: Internationaler Hilfsfonds eV (εκπρόσωπος: H. Kaltenecker, δικηγόρος)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα της αναιρεσείουσας
      
      Η αναιρεσείουσα ζητεί
      
                  —
               
               
                  να ακυρωθεί η διάταξη της 21ης Σεπτεμβρίου 2011 και να αναπεμφθεί η υπόθεση στο Γενικό Δικαστήριο, προκειμένου αυτό να αποφανθεί εκ νέου επί της υποθέσεως μετά την έκδοση αποφάσεως στην υπόθεση T-300/10·
                  επικουρικώς, να αποφανθεί επί της διαφοράς το ίδιο το Δικαστήριο της Ευρωπαϊκής Ένωσης·
               
            
                  —
               
               
                  να καταδικάσει την Επιτροπή στα δικαστικά έξοδα της σχετικής με την αναιρεσιβαλλόμενη διάταξη παρεμπίπτουσας διαδικασίας, καθώς και στα έξοδα της αναιρετικής διαδικασίας.
               
            
         Λόγοι αναιρέσεως και κύρια επιχειρήματα
      
      Η αίτηση αναιρέσεως στρέφεται κατά της διατάξεως του Γενικού Δικαστηρίου της 21ης Σεπτεμβρίου 2011 στην υπόθεση T-141/05 RENV, με την οποία περατώθηκε η δίκη που κίνησε σε πρώτο βαθμό η αναιρεσείουσα και πρωτοδίκως προσφεύγουσα κατά της αποφάσεως που εξέδωσε η Επιτροπή το 2005. Η αρχική προσφυγή στρεφόταν κατά της αρνήσεως της Επιτροπής να παράσχει στην προσφεύγουσα πλήρη πρόσβαση στον σχετικό με τη σύμβαση LIEN 97-2011 φάκελο.
      Με την αίτηση αναιρέσεως η αναιρεσείουσα στρέφεται κατά της διατάξεως του Γενικού Δικαστηρίου λόγω εσφαλμένης εφαρμογής των διαδικαστικών κανόνων και, συγκεκριμένα, λόγω του μη συντονισμού μεταξύ των δικών στις υποθέσεις T-36/10 και T-141/05 RENV, συνεπεία του οποίου εθίγησαν σοβαρά, κατ' αυτήν, τα συμφέροντά της. Επιπλέον, το Γενικό Δικαστήριο κατέληξε σε εσφαλμένη και δυσμενή γι' αυτήν κρίση όσο αφορά τα δικαστικά έξοδα.